張文熙 (萬曆癸丑進士)

張文熙（），字孕白，號燦衡，北直隶河间府景州人，明朝政治人物。

 生平 
万历四十年（1612年）張文熙登壬子科順天鄉試第二十名，萬曆四十一年（1613年）聯捷癸丑科进士《萬曆四十一年癸丑科進士履歷》：張文熙，燦衡，書三房，辛卯三月二十九日生。景州人，壬子二十，会二百四十九，三甲二百八名。户部政，甲寅授安樂知縣，乙卯丁憂，戊午除東阿知縣，壬戌行取考選，授浙江道御史，癸亥蘇松巡按，丙寅巡视光禄，巡视京营，丁卯加太仆寺少卿，加卿，戊辰管少卿事，养病，閑住，己巳为民。，户部觀政，初知山東樂安縣，四十三年丁憂，四十六年復除東阿縣，有惠政，民咸德之。天啓二年（1622年），擢拜浙江道监察御史，奉命巡南直隶《明熹宗悊皇帝实录卷之三十五》：天启三年六月，遣御史张文熙往苏松巡按。，执法不挠，还稽察光禄，晋太仆寺卿。所至裁冗抑滥，初马政废而买俵之议起，积弊日久，累尽归民，每解一马费辄数倍，解户往往多破产。额设盐引向有一定章程，至是改为坐派，按丁散食，尝一丁而派数丁之盐，商丁大困。时朝廷宵小用事，上下容忍为奸，侵夺无艺，而景尤被害。文熙既谢言责，不敢引桑梓嫌，侃侃持正论，卒汰解费什之五六，减改派者半。白莲妖人倡乱山左，武邑盗群掠景西，声言为援，景仓卒间势甚岌岌。先是五日曹铨部思诚以艰归里，闻变扶柩入州城，议战守备，思诚固度东援师且至，与文熙亟驰书监军，请便道得专讨贼。师至，羣盗歼焉。文熙以与时不合归里，后筑室郊外，扃户兀坐，陈古今经史图籍，朝夕吟咏披览，门生故吏罕得见者。母老，曲尽色养。遇岁歉，岁发馀廪赈贫乏。卒年五十。所著有《如是言》、《平情录》，崇祀乡贤，学者称为雪菴先生《景州志》。

家族
曾祖張擎，儒官。祖父张守用，代州大使、知事。父張应豸，庠生。

配封氏，累赠淑人，嗣子国範，字式階，順治戊子科舉人。侧室姜氏生子国鼎。侧室金氏生子国治。侄張國樞，崇祯十三年庚辰科进士。

参考资料

Category:明朝乐安县知县
Category:明朝东阿县知县
Category:明朝浙江道监察御史
Category:明朝太仆寺卿
Category:萬曆四十年壬子科順天鄉試舉人
Category:景州人
W